पीएम मोदी ने कहा कि हिमाचल को देवभूमि कहा जाता है और इसकी पहचान पुरानी कथाओं में भी मिलती है, लेकिन कांग्रेस पार्टी ने इस देवभूमि की क्या हालत कर दी है। इन्हें सबक सीखाना जरुरी है, जबतक सबक नहीं मिलेगा ये लोग कुछ भी सीखने वाले नहीं हैं। उन्होंने कहा कि पुराणों में कहा गया है कि देव और दानवों में लड़ाई होती थी, लेकिन सरकार में बैठे लोगों ने दानवों को बढ़ाने का काम किया है। नाम ना लेते हुए पीएम मोदी ने कहा कि ये पांच दानव ऐसे फैले हुए हैं, जिनके इशारों पर शिमला में बैठी सरकार चलने को मजबूर है। हिमाचल की जनता इन पांच दानवों से मुक्ति चाहती है।